Bratislava 15.01.2003 
                                                                                                    Číslo:  196/2003-KM                         

Vážený pán minister,

         vláda Slovenskej republiky uznesením č. 1154 zo dňa 12.12.2001 k Prioritným úlohám Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 13.11.2001 v bode B.232 uložila ministrom a predsedom ostatných ústredných orgánov štátnej správy SR zabezpečiť vytvorenie jednotiek vnútorného auditu v termíne 1.1.2002 a ich personálne zabezpečenie v termíne do 31.3.2002. Na zabezpečenie tejto úlohy bol zvýšený stav počtu zamestnancov na ministerstvách  a vybraných ústredných orgánoch štátnej správy v súlade s materiálom „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“ schváleného vládou SR dňa 18.7.2002 (uznesenie vlády SR č. 702/2001).
Táto úloha vyplynula v súvislosti s nadobudnutím účinnosti zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a podľa § 41 ods. 2 bol ústredný orgán povinný zabezpečiť vykonávanie vnútorného auditu do šiestich mesiacov odo dňa nadobudnutia účinnosti zákona, t.j. k 30. júnu 2002.

V mene Ministerstva financií Slovenskej republiky ako ústredného orgánu štátnej správy pre finančnú kontrolu a vnútorný audit Vás  žiadam o informáciu, akým spôsobom bola vo Vašom  ústrednom orgáne  táto úloha zabezpečená, nakoľko ste ma do 31.12.2002  podľa ods. 2 § 28 citovaného zákona nepožiadali o prerokovanie vymenovania vnútorného audítora a ani nepožiadali podľa § 27 ods. 2 o vykonanie vnútorného auditu vnútorným audítorom MF SR. Zároveň upozorňujem na oprávnenie  MF SR uložiť pokutu v zmysle § 37 ods.2 citovaného zákona  za nesplnenie povinnosti zabezpečiť vykonávanie vnútorného auditu vlastným zamestnancom.
 
 Písomné oznámenie zašlite na útvar metodiky finančnej kontroly a vnútorného auditu Ministerstva financií Slovenskej republiky v termíne do 31.1.2003.

S pozdravom

Vážený pán
Ľudoví Kaník
minister práce
sociálnych vecí a rodiny SR
Špitálska 4
816 43 Bratislava 1
| Rozdeľovník | |
1. | Ministerstvo zahraničných vecí SR | JUDr. Eduard Kukan |
2. | Ministerstvo pôdohospodárstva SR | Ing. Zsolt Simon |
3. | Ministerstvo práce, sociálnych vecí a rodiny SR | Ing. Ľudovít Kaník |
4. | Ministerstvo školstva SR | Doc. Ing. Martin Fronc, PhD. |
5. | Ministerstvo kultúry SR | Doc.PhDr. Rudolf Chmel, DrSc. |
6. | Ministerstvo zdravotníctva SR | MUDr. Rudolf Zajac |
7. | Úrad vlády SR | MUDr. Štefan Hudec |
8. | Najvyšší kontrolný úrad SR | Ing. Jozef Stahl |
9. | Najvyšší súd SR | JUDr. Štefan Harabin |
10. | Ústavný súd SR | Doc. JUDr. Ján Mazák, PhD. |
11. | Kancelária prezidenta SR | Ing. Jozef Stank, CSc. |
12. | Kancelária Národnej rady SR | JUDr. Vladislav Dzúrik,CSc. |
13. | Úrad pre štátnu službu SR | Ľubomír Plai |
14. | Protimonopolný úrad SR | Ing. Danica Paroulková |
15. | Štatistický úrad SR | RNDr. Peter Mach |
16. | Úrad geodézie,kartografie a katastra SR | Ing. Arch. Jelena Hudcovská |
17. | Úrad jadrového dozoru SR | Ing. Marta Žiaková |
18. | Úrad pre normalizáciu, metrológiu a skúšobníctvo SR | RNDr. Dušan Podhorský, DrSc. |
19. | Úrad priemyselného vlastníctva SR | Ing. Darina Kyliánová |
20. | Správa štátnych hmotných rezerv SR | RNDr. Stanislav Rajec |
21. | Národný bezpečnostný úrad SR | Mgr. Ján Mojžiš |
22. | Krajský úrad Trnava | Pál  Keszegh |
23. | Krajský úrad Trenčín | Daniel Gajdoš |
24. | Krajský úrad Nitra | Štefan Farkas |
25. | Krajský úrad Žilina | Juraj Marko |
26. | Krajský úrad Banská Bystrica | Milan Kepeň |
27. | Krajský úrad Prešov | Jozef Polačko |
28. | Krajský úrad Košice | Ján Dolný |
29. | Verejný ochranca práv | Doc.JUDr. Pavol Kandráč,CSc. |